
et episcopi, abbates et priores, seorsum per se super hoc
diligenter tractaturi. Tandem requisiti fuertint ex parte eorum
comites et barones si vellent suis consiliis unanimiter consentire
in responsione et provisione super his facienda. Qui respon-
derunt quod sine communi universitate nihil facerent. Tune
de communi assensu electi fuerunt ex parte cleri, electus
Cantuariensis, Wintoniensis, Lincolniensis et Wigorniensis
episcopi; ex parte laicorum Ricardus comes frater domini
regis, comes Bigot, comes Legecestriae Simon de Monteforti,
et comes Marescallus Walterus; ex parte vero baronum
Ricardus de Muntfichet, et Johannes de Bailloil, et de Sancto
Edmundo et de Rameseia abbates ; ut quod isti duodecim
providerent in communi recitaretur ; nee aliqua forma domino
regi ostenderetur auctoritate duodecim, nisi omnium com-
munis assensus interveniret. Et quia cart a libertatum quas
dominus rex olim concesserat et pro cujus conservatione archi-
episcopus Cantuariensis Edmundus juraverat, fidejusserat et
certissime pro rege promiserat, nondum exstitit observata, et
auxilia quae toties concessa fuerant domino regi ad nullum pro-
fectum regis vel regni devenerant; et per defectum canceUarii
brevia contra justitiam pluries fuerant concessa ; petitum fuit
ut secundum quod elegerant, justitiarius et cancellarius fierent
per quos status regni solidaretur, ut solebat. Et ne per com-
pulsipnem concilii aliquid novum statuere videretur, noluit
petitioni magnatum consentire, sed promisit se emendaturum
quae ex eorum parte audierat. Unde datus fuit terminus eis
usque in tres septimanas a Purificatione Beatae Virginis ut
ibidem iterum tune convenirent.

Ib. iv. p. 372. Convenientibus autem iterum magnatibus
cum praelatis generaliter Londoniis . . . renovata fuit petitio
regis super auxilio pecuniari sibi faciendo. Circa quod de die
in diem convenit eos dominus rex, turn in propria persona, turn
per internuncios solemnes per quos promisit se libertates quas
juraverat in coronatione sua, super quibus cartam confecerat,
mtegerrime servaturum . . . Tandem unanimiter . . . concesse-
runt domino regi ad maritandam filiam suam primogenitam,
de omnibus qui tenent de domino rege in capite, de singulis
scutis viginti solidos solvendos.

Ib. iv. p. 395. In crastino autem Animarum convenientes
magnates Angliae, Rex cum instantissime, ne dicam impuden-
tissime, auxilium pecuniare ab eis iterum postularet, toties
laesi et illusi contradixerunt ei unanimiter et uno ore in facie.